**Oskari Lehtinen** (s. 9. helmikuuta 1994 Turku) on suomalainen jääkiekkoilija, joka pelaa SM-liigajoukkue Turun Palloseurassa. Hän on pelipaikaltaan vasen laitahyökkääjä. Lehtinen laukoo oikealta.

Pelityyli
---------

HPK:n pelaajakoordinaattorina toimineen Jukka Voutilaisen mukaan Lehtisen ylivoimaisesti paras ominaisuus on hänen painava laukauksensa. Voutilaisen mukaan Lehtinen on hyvän kokoinen hyökkääjä, joka tarvittaessa osaa olla myös ilkeä. Antti Pennanen vertasi häntä HPK:ta valmentaessaan pelityyliltään Zach Budishiin.

Ura
---

### Seuraura

Lehtinen on Turun Palloseuran oma kasvatti. Hän voitti C-nuorten SM-hopeaa vuonna 2009. Lehtinen pelasi kauden 2009–2010 suurimmaksi osaksi seuran B-nuorissa, mutta pelasi myös osan kaudestaan TPS:n C-nuorissa. Lehtinen oli joukkueen paras maalintekijä ja jakoi TPS:n sisäisen pistepörssin voiton Rasmus Kulmalan kanssa kevään 2010 C-nuorten pudotuspeleissä tehopistein 4+4=8. C-nuorten SM-karsinnoissa hän pelasi vain yhden ottelun, mutta Lehtinen teki siinä hurjat tehot 8+7=15. Hän voitti B-nuorten SM-hopeaa keväällä 2011.

Kaudeksi 2011–2012 Lehtinen siirtyi Rauman Lukon A-nuoriin, mutta hän pelasi suurimman osan kaudestaan seuran B-nuorissa. Kesken kauden 2012–2013, tammikuussa 2013 Lehtinen siirtyi Lukosta TuToon, jossa hän pelasi yhden Mestis-ottelun. Suurimman osan kaudesta Lehtinen pelasi joukkueen A-nuorissa, jossa hän voitti kauden päätteeksi A-nuorten Mestiksen mestaruuden. Huhtikuussa 2013 Lehtinen teki vuoden mittaisen jatkosopimuksen TuTon Mestis-joukkueen kanssa.

Kauden 2013–2014 kynnyksellä Lehtinen siirtyi TuTosta suuremman roolin perässä Porin Ässien A-nuoriin. Hän pelasi Ässien SM-liigajoukkueessa ensimmäisen ottelunsa 22. marraskuuta 2013 vieraissa JYPiä vastaan. Lehtinen syötti Ässien 3–1-tappioon päättyneessä ottelussa Henri Heinon tekemän joukkueen ainoan maalin. Kaikkiaan Lehtinen pelasi kauden aikana yhdeksän SM-liigaottelua tehden kaksi syöttöpistettä. Hän oli seuran A-nuorten paras maalintekijä 23 osumallaan, joilla Lehtinen sijoittui koko A-nuorten SM-liigan maalipörssissä kahdeksanneksi.

Kaudeksi 2014–2015 Lehtinen palasi vuoden mittaisella sopimuksella TuToon. Joulukuussa 2014 hänet lainattiin takaisin Ässiin paikkaamaan Niko Ojamäkeä, joka nimettiin Suomen alle 20-vuotiaiden MM-joukkueeseen. Lehtinen teki joukkueessa myös liigauransa avausmaalin 30. joulukuuta 2014 vieraissa Vaasan Sportia vastaan. Hänet palkittiin ottelun *Ilta-Sanomien* yhden tähden tähtipelaajana. Lehtinen pelasi Ässissä kauden aikana viisi ottelua.

Kaudeksi 2015–2016 Lehtinen siirtyi vuoden mittaisella sopimuksella Ruotsin kolmanneksi korkeimmalle sarjatasolle Hockeyettanin Mörrums GoIS IK:hon. Marraskuussa 2015 hän vaihtoi samassa sarjassa pelaavan Lindlövens IF:n joukkueeseen, kun Lehtisellä oli kielellisiä kommunikaatiovaikeuksia Mörrumin päävalmentaja Johan Sandmarkin kanssa. Lindlövenin hän jätti palkanmaksuvaikeuksien vuoksi helmikuussa 2016, jolloin Lehtinen palasi loppukauden sopimuksella TuToon. Hänen kautensa päättyi kuitenkin loukkaantumisen vuoksi runkosarjaan.

Lehtinen siirtyi kaudeksi 2016–2017 jatkamaan Mestis-uraansa vuoden mittaisella sopimuksella Jokipoikiin. Kaudella 2017–2018 hän oli joukkueen paras maalintekijä ja toiseksi paras pistemies Joonas Larinmaan jälkeen tehoilla 22+22=44. Lehtinen jakoi koko Mestiksen maalipörssin viidennen sijan SaPKon Niklas Salon kanssa. Pudotuspeleissä hän oli Jokipoikien paras maalintekijä ja jakoi sisäisen pistepörssin voiton Joonas Larinmaan kanssa tehoilla 5+2=7.

Huhtikuussa 2018 Lehtinen teki 1+1-vuotisen ja try-outin sisältävän sopimuksen Hämeenlinnan Pallokerhon SM-liigajoukkueen kanssa. Hän pelasi HPK:ssa kauden 2018–2019 aikana kaksi runkosarjaottelua tehden yhden syöttöpisteen, mutta Lehtinen jäi syyskuun lopulla kuitenkin ilman jatkosopimusta. Seuraavana päivänä hänen kerrottiin siirtyvän loppukauden kattavalla ja try-outin sisältävällä sopimuksella Saimaan Palloon. Marraskuussa hänen sopimustaa jatkettiin kauden loppuun. Kaikkiaan Lehtisen tulokaskausi toi 43 runkosarja- ja yhdessä playoff-ottelussa tehot 3+8=11.

Lehtinen palasi huhtikuussa 2019 try-out -sopimuksella kasvattajaseuransa Turun Palloseuran SM-liigajoukkueeseen. Elokuun lopulla hän sai joukkueeseen kauden 2019–2020 kattavan sopimuksen. Lehtinen edusti TPS:ää kauden aikana myös Spengler Cupissa.

### Maajoukkueura

Lehtinen on pelannut 13 poikien maaottelua. Hänet valittiin Pohjola-leirin tähdistökentälliseen vuonna 2009.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2012–2013 | TuTo | Mestis | 1 | 0 | 0 | 0 | 0 | – | – | – | – | – |
| 2013–2014 | Ässät | SM-liiga | 9 | 0 | 2 | 2 | 0 | – | – | – | – | – |
| 2014–2015 | TuTo | Mestis | 38 | 12 | 7 | 19 | 20 | 14 | 1 | 2 | 3 | 6 |
|  | Ässät | SM-liiga | 5 | 1 | 2 | 3 | 0 | – | – | – | – | – |
| 2015–2016 | Mörrums GoIS IK | Ruotsi I | 8 | 1 | 1 | 2 | 6 | – | – | – | – | – |
|  | Lindlövens IF | Ruotsi I | 15 | 2 | 6 | 8 | 6 | – | – | – | – | – |
|  | TuTo | Mestis | 6 | 0 | 1 | 1 | 0 | – | – | – | – | – |
| 2016–2017 | Jokipojat | Mestis | 43 | 10 | 14 | 24 | 67 | 4 | 1 | 0 | 1 | 2 |
| 2017–2018 | Jokipojat | Mestis | 49 | 22 | 22 | 44 | 83 | 9 | 5 | 2 | 7 | 6 |
| 2018–2019 | HPK | SM-liiga | 2 | 0 | 1 | 1 | 6 | – | – | – | – | – |
|  | SaiPa | SM-liiga | 41 | 3 | 7 | 10 | 14 | 1 | 0 | 0 | 0 | 0 |
| 2019–2020 | TPS | SM-liiga | 31 | 2 | 5 | 7 | 2 | – | – | – | – | – |
| 4 kautta | yhteensä | SM-liiga | 88 | 6 | 17 | 23 | 22 | 1 | 0 | 0 | 0 | 0 |
| 5 kautta | yhteensä | Mestis | 137 | 44 | 44 | 88 | 170 | 27 | 7 | 4 | 11 | 14 |

Lähteet
-------

* Oskari Lehtinen The Internet Hockey Databasessa (englanniksi)
* Oskari Lehtinen Eurohockey-sivustolla (englanniksi)
* Oskari Lehtinen *Elite Prospects*. Everysport Media Group AB.  (englanniksi)

### Viitteet

1. 1 2  Elomo, Lehtinen ja Seikola TUTOn riveihin *tutohockey.fi*.  8.2.2016. TUTO Hockey Oy. Viitattu 8.2.2016.
2. 1 2  Cornet, Nenonen, Lehtinen, Maansaari ja Krivosik sopimuksiin – julkaistiin Kick-offissa! *hpk.fi*.  27.4.2018. HPK Liiga Oy. Viitattu 27.4.2018.
3. 1 2  Nenonen, Cornet ja "köyhän miehen Zach Budish" HPK:n uusimmat hyökkääjähankinnat *Jatkoaika.com*.  27.4.2018. Jatkoaika r.y. Viitattu 27.4.2018.
4. ↑  Elite Prospects - TPS U16 *eliteprospects.com*. Everysport Media Group. Viitattu 31.3.2019. (englanniksi)
5. 1 2 3 4 5  Oskari Lehtinen *Elite Prospects*. Everysport Media Group AB.  (englanniksi)
6. ↑  TUTOlle jatkosopimuksia ja uusia tulokkaita *Jatkoaika.com*.  8.4.2013. Jatkoaika r.y. Viitattu 22.11.2013.
7. ↑  Oskari Lehtinen siirtyy Poriin *tutohockey.fi*.  10.9.2013. TUTO Hockey Oy. Viitattu 22.11.2013.
8. ↑  Raportti - Liiga *liiga.fi*.  22.11.2013. Jääkiekon SM-liiga Oy. Viitattu 22.11.2013.
9. ↑  Elite Prospects - Jr. A SM-liiga Stats 2013-2014 *eliteprospects.com*. Everysport Media Group. Viitattu 31.3.2019. (englanniksi)
10. ↑  TUTOlle kahdeksan uutta sopimusta – Virkki ja Tuohilampi nimekkäimmät hankinnat *Jatkoaika.com*.  29.4.2014. Jatkoaika r.y. Viitattu 18.2.2013.
11. ↑  Iikka Kangasniemi: Ässät lainaa TUTO-hyökkääjä Lehtistä *Jatkoaika.com*.  22.12.2014. Jatkoaika r.y. Viitattu 26.12.2014.
12. ↑  Otteluseuranta *liiga.fi*.  30.12.2014. Jääkiekon SM-liiga Oy. Viitattu 30.12.2014.
13. ↑  Esa Lindel ratkaisi jatkoajalla Ässille pisteet Vaasasta *is.fi*.  30.12.2014. Sanoma Media Finland. Viitattu 30.12.2014.
14. ↑  TUTO-hyökkääjä suuntaa Ruotsiin *Jatkoaika.com*.  11.8.2015. Jatkoaika r.y. Viitattu 21.8.2015.
15. ↑  Feldin, Hannes: Lindlöven värvar finsk landslagstalang: "Jag är här för att göra mål" *LindeNytt.com*.  7.11.2015. LantbruksNet Sverige AB. Viitattu 8.2.2016. (ruotsiksi)
16. ↑  Sundell, Milla: Oskari Lehtinen vaihtoi lännen itään − "Maisemanvaihdos kiinnosti" *Jatkoaika.com*.  12.9.2016. Jatkoaika r.y. Viitattu 12.9.2016.
17. ↑  TUTO vahvistuu liigakonkareilla ja vanhalla tutulla *Jatkoaika.com*.  8.2.2016. Jatkoaika r.y. Viitattu 8.2.2016.
18. ↑  Jokipojille vanhoja jatkajia ja uusia nimiä - Friman siirtyy Vantaalta Pohjois-Karjalaan *Jatkoaika.com*.  4.5.2016. Jatkoaika r.y. Viitattu 4.5.2016.
19. ↑  Elite Prospects - Mestis Stats 2017-2018 *eliteprospects.com*. Everysport Media Group. Viitattu 31.3.2019. (englanniksi)
20. ↑  Elite Prospects - Jokipojat *eliteprospects.com*. Everysport Media Group. Viitattu 31.3.2019. (englanniksi)
21. ↑  HPK:n tryout-pelaajista Riska jatkaa Kerhossa – Lehtiselle ei sopimusta loppukaudeksi *hpk.fi*.  30.9.2018. HPK Liiga Oy. Viitattu 30.9.2018.
22. ↑  Hyökkääjä Oskari Lehtinen siirtyy SaiPaan *saipa.fi*.  1.10.2018. Liiga-SaiPa Oy. Viitattu 1.10.2018.
23. ↑  Lehtisen pätkäpesti johti loppukauden sopimukseen *Jatkoaika.com*.  7.11.2018. Jatkoaika r.y. Viitattu 7.11.2018.
24. ↑  Pönniö, Toni: Oma kasvatti TPS:n haaviin – edusti tällä kaudella kahta eri Liiga-joukkuetta *suomikiekko.com*.  24.4.2019. Nordic Sport Media. Viitattu 24.4.2019.
25. ↑  Lahtinen, Miikka: TPS vahvisti hyökkäystään liigakauden alla – urheilutoimenjohtaja hehkuttaa: "Ei ollut vaikea päätös" *suomikiekko.com*.  31.8.2019. Nordic Sport Media. Viitattu 1.9.2019.